Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 6. számú melléklet a 75/2005. (IX. 29.) GKM–KvVM együttes rendelethez
Paragraph Index: 323

7. ábra Részleges átáramlású hígító rendszer CO2 koncentráció méréssel, szénegyensúllyal és teljes mintavétellel A kezeletlen kipufogógázt az EP kipufogócsõbõl az SP mintavevõ szonda és a TT átvezetõ csõ továbbítja a DT hígító alagútba. A CO2 koncentrációkat a hígított kipufogógázban, valamint a hígító levegõben az EGA kipufogógáz elemzõ készülék(ek) méri(k). A CO2 és az üzemanyag áramlás GFUEL jelei vagy az FC2 áramlásszabályozóba vagy a részecske-mintavevõ rendszer FC3 áramlásszabályozójába kerülnek (lásd a 14. ábrát). Az FC2 a PB nyomóventilátort, míg az FC3 a részecske-mintavevõ rendszert vezérli (lásd a 14. ábrát), ezáltal szabályozva a rendszerbe belépõ, illetve abból kilépõ áramokat és fenntartva a DT-ben a kívánt kipufogógáz megosztást és hígítási arányt. A hígítási arány a CO2 koncentrációból és a GFUEL-bõl számítható a szénegyensúly feltevés alkalmazásával.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes